
Ministria e Mbrojtjes
Ministarstvo Odbrane  /  Ministry of Defense
Drejtoria e Burimeve Njerëzore/Direktorat Ljudskih Resurs/Human Resources Directorate

Bazuar në Ligjin  Nr. 06/L-122 për Ministrinë e Mbrojtjes së Republikës së Kosovës,  Ligjin Nr.08/L-158 për Ndryshimin dhe Plotësimin e Ligjit Nr.06/L-122 për Ministrinë e Mbrojtjes, Ligjin Nr.06/L-124 për Shërbim në Forcën e Sigurisë së Kosovës,  Ligjin nr. 08/L-156 për Ndryshimin dhe Plotësimin e Ligjit nr.06/L-124 për Shërbim në Forcën e Sigurisë së Kosovës,  neni 5, paragrafi 1, nënparagrafi 1.3 i Rregullores Nr. 03/2020 për Rekrutim në FSK, neni 2, paragrafi 1, nënparagrafi 1.3 Rregulloren nr. 01/2021 për Ndryshimin dhe Plotësimin e Rregullores nr. 03/2020 për Rekrutim në Forcën e Sigurisë së Kosovës, si dhe duke pasur për bazë ofertat e shteteve partnere nga Republika e Shqipërisë, Republika e Kroacisë dhe Republika e Maqedonisë Veriore, Ministria e Mbrojtjes shpall: 

K O N K U R S
Për rekrutimin e kadetëve për vitin 2023/2024

Ministria e Mbrojtjes bën rekrutimin e kadetëve të cilët do të studiojnë  në këto qendra universitare:

· Republika e Shqipërisë/Akademia Ushtarake;			
· Marrëdhënie Ndërkombëtare në fushën e mbrojtjes; 	3 kandidatë
· Shkenca Komunikimi në fushën e mbrojtjes;		4 kandidatë
· Teknologji Informative;					3 kandidatë

· Republika e Kroacisë;
· Menaxhimi dhe Udhëheqja Ushtarake                        	2 kandidatë

· Republika e Maqedonisë Veriore;
· Akademia Ushtarake				             1 kandidat


I) PROCEDURAT E APLIKIMIT DHE PËRZGJEDHJES PËR STUDIME NË AKADEMINË E FORCAVE TË ARMATOSURA TË REPUBLIKËS SË SHQIPËRISË  


Kandidati që aplikon për studim në Akademinë e Forcave të Armatosura të Republikës së Shqipërisë duhet:
· Të jetë shtetas i Republikës së Kosovës;
· Të ketë zotësi të plot për të vepruar;
· Të ketë diplomë të shkollës së mesme –dhe testin e maturës;
· Të ketë aftësi të nevojshme shëndetësore dhe fizike për vendin e shërbimit;
· Të mos jetë i dënuar për vepra penale me vendim të formës së prerë;
· Të ketë figurë të pastër dhe të mos kenë probleme dëbimi nga shtetet tjera;
· Të mos jetë nën moshën 18 vjeq në kohën e fillimit të shkollimit;
· Të mos jetë më i vjetër se 22 vjeç në ditën e mbylljes së konkursit;
· Të ketë gjatësi trupore jo më pak se 165 cm për meshkuj dhe 160 cm për femra;
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun; (Në rast përzgjedhjeje, kandidatët janë të obliguar të bëjnë heqjen e tyre paraprakisht deri ne fillimin e shkollimit për kadet, në të kundërtën do të diskualifikohen);
· Të ketë njohuri të gjuhës angleze ( e dëshirueshme);
· Të mos jetë i martuar (kriteri i shtetit pritës);
· Të mos këtë asnjë masë disiplinore në fuqi nga punëdhënësi;
· Të mos jete apo të mos ketë qenë kadet i FSK-së në qendrat e studimeve ushtarake brenda apo jashtë vendit.


Testet që aplikohen në procesin e përzgjedhjes së kandidatëve për studime në Akademinë e Forcave të Armatosura të Republikës së Shqipërisë: 
· Testi fizik; 
· Testi i inteligjencies;
· Testi i njohurive të përgjithshme: 
· Intervista;
· Kontrolli mjekësor;  

Dokumentet e nevojshme për aplikim:
· Diploma e shkollës së mesme, (diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë);
· Ekstrakti i lindjes (jo më të vjetër së gjashtë (6) muaj);
· Certifikata nga gjykata që nuk është i dënuar dhe që nuk është nën hetime,
· Vërtetimi nga Policia e Kosovës për të kaluarën e tyre penale  (dokumenti te jete i nxjerrur brenda afatit të konkursit); 
· Kopje të letërnjoftimit apo pasaportës;
· Foto portret 4x4 për aplikim ( elektronike); 
· Dëshmi për kualifikime tjera (nëse posedon).
· Dokumenti i zotësisë së veprimit. 

Dokumentacionet e nevojshme për rexhistrim në AFA të Republikës së Shqipërisë;
· Kandidatët të cilët kalojnë me sukses procedurat e përzgjedhjes nga Ministria e Mbrojtjes së Republikës së Kosovës duhet të dorëzojnë pranë sekretarisë mësimore të AFA-së të Republikës së Shqipërisë dokumentacionin e mëposhtëm: 
· Dokumentin e identifikimit (letërnjoftimi ose pasaporta);
· Fotokopjen e noterizuar te diplomës të njehsuar në QSHA së Maturës Shtetërore, së bashku me certifikatën e notave ose te një dëftesë/diplome tjetër studimi të fituar jashtë vendit ( Njësimi i diplomës së mesme bëhet nga vetë kandidati para se të bej regjistrimin në AFA (korrik –gusht).
· Deklaratën e  cila plotësohet nga kandidati në prani të punonjëses së sekretarisë mësimore të AFA-së, 
· Kërkesën me shkrim; 
· Formularin me të dhëna personale, 
· Fotografi për dokument (4x6)- 2 copë; 
· Certifikatë familjare- 1 copë; 
· Formular i vetëdeklarimit për gjendjen shëndetësore, i cili plotësohet pranë Sekretarisë së AFA-së, 
· Formular i vetëdeklarimit, i cili gjendet në faqen zyrtare të Ministrisë së Mbrojtjes (www.mod.gov.al/baza ligjore); 
· Raport mjekësor i aftë për studime, lëshuar nga mjeku i familjes i qendrës shëndetësore të vendbanimit të kandidatit, shoqëruar edhe me një raport shpjegues, ku deklarohet se kandidati është i shëndetshëm, nuk ka sëmundje kronike, infektive, të shëndetit mendor në anamnezën e tij personale dhe nuk është përdorues i lëndëve narkotike; - ekzaminimet mjekësore për agjentë infektiv (Hepatit B, Hepatit C, Hepatit D, HIV/AIDS, Sifiliz), grupin e gjakut dhe lëndë narkotike, lëshuar nga Qendra Kombëtare e Transfuzionit të Gjakut, si dhe testet për lëndë narkotike nga laboratorë të certifikuar nga Ministria e Shëndetësisë; 
· Dëshmi penaliteti; 
· Vërtetim nga gjykata; 
· Vërtetim nga prokuroria; 
· Vërtetim nga përmbarimi; 
· Pagesa e tarifës se regjistrimit (sipas vendimit të BA 2022- 2023) 
· Dokumenti i Ministrit të Mbrojtjes së RKS qe konfirmon kualifikimin e kandidatit të përzgjedhur.

Afati i aplikimit dhe dorëzimit të dokumentacionit në AFA të Republikës së Shqipërisë;
· Procedura e aplikimit dhe regjistrimit për kandidatet me dosje në AFA/Fakulteti i Mbrojtjes dhe Sigurisë bëhet në datat 20 deri me 30 gusht 2023. 
· Kandidatët duhet të paraqiten me dokumentacionin përkatës të listuar me sipër tek rubrika dokumentacioni.

Regjistrimi në AFA të Republikës së Shqipërisë;
· Kandidatët duhet të paraqiten brenda datës 4 dhe 7 shtator 2023 në sekretarinë mësimore pranë Fakultetit të Mbrojtjes dhe Sigurisë qe të përfundojnë regjistrimin e tyre.



II) PROCEDURAT E APLIKIMIT DHE PËRZGJEDHJES PËR STUDIME NË AKADEMINË USHTARAKE/UNIVERSITETI I ZAGREBTIT TË REPUBLIKËS SË KROACISË  

Kandidati që aplikon për studim në Akademinë e Ushtarake/Universiteti i Zagrebit i Republikës së Kroacisë duhet;
· Të jetë shtetas i Republikës së Kosovës;
· Të kenë zotësi të plotë për të vepruar;
· Të kenë diplomë të shkollës së mesme, duke përfshirë edhe përfundimin e suksesshëm të testit të maturës; (Kandidatët duhet të fillojnë procedurën për njohjen e kualifikimeve të shkollave të mesme të huaja në Republikën e Kroacisë dhe rekomandohet që ta bëjë këtë përpara se të mbërrijë në Republikën e Kroacisë).
· Të ketë gjatësi trupore jo më pak se 165 cm për meshkuj dhe 160 cm për femra;
· Të ketë aftësi të nevojshme shëndetësore dhe fizike për vendin e shërbimit;
· Të mos jenë të dënuar për vepra penale me vendim të formës së prerë;
· Të kenë figurë të pastër dhe të mos kenë probleme dëbimi nga shtetet tjera;
· Të mos jetë nën moshën 18 vjeç në kohën e fillimit të shkollimit;
· Të mos jetë më i vjetër se 22 vjeç në ditën e mbylljes së konkursit;
· Të mos këtë asnjë masë disiplinore në fuqi nga punëdhënësi;
· Të mos jetë nën hetime/akuza penale (pa procedura të vazhdueshme/tanishme); 
· Të ketë një dëshmi të verifikimit në lidhje me hetimet/akuzat penale (pa verdiktin përfundimtar për akuzat penale) vërtetimin nga gjykata;
· Të përmbushë kriteret mjekësore, psikologjike, fizike dhe të sigurisë për kadet; 
· Të ketë njohuri të mira të gjuhës kroate (meqenëse programet e studimit janë në gjuhën kroate); Kadetët që janë shtetas të Republikës së Kosovës duhet të dorëzojnë certifikatën e kalimit të nivelit B2 të njohjes së gjuhës kroate në Shërbimin Studentor të Akademisë Kroate të Mbrojtjes përpara se të regjistrohen në vitin e dytë të studimeve. Testi i lartpërmendur i njohurive të gjuhës kroate për kadetët e huaj bëhet me mbërritjen në Republikën e Kroacisë. Faqja e internetit e Qendrës Kombëtare për Vlerësimin e Jashtëm të Arsimit përmban informacion mbi aplikimin, mënyrën dhe kushtet për dhënien e provimit të gjuhës kroate për shtetas të huaj (https://www.ncvvo.hr).
· Të ketë njohuri të gjuhës angleze ( e dëshirueshme);
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun; (Në rast përzgjedhjeje, kandidatët janë të obliguar të bëjnë heqjen e tyre paraprakisht deri ne fillimin e shkollimit për kadet, në të kundërtën do të diskualifikohen);

Testet që aplikohen në procesin e përzgjedhjes së kandidatëve për studim në Akademinë e  Ushtarake/Universiteti i Zagrebit i Republikës së Kroacisë: 
· Intervista fillestare në gjuhën kroate;
· Testi me shkrim i njohurive në gjuhën kroate; 
· Testi fizik; 
· Testi i inteligjencies;
· Testi i njohurive të përgjithshme:
· Intervista;
· Kontrolli mjekësor;  

Procedurat e detyrueshme para regjistrimit të kandidatëve në Akademinë e  Ushtarake/Universiteti i Zagrebit i Republikës së Kroacisë: 

Kandidati sjell në intervistë: 
· Certifikatën e sjelljes së mirë;
· CV-në në gjuhën kroate (formati Evropës);
· Pyetësorin e plotësuar për kontroll të sigurisë - Niveli III;
· Formularin dhe certifikatën e përmbushur dhe të certifikuar për nivelin e aftësive fizike dhe psikologjike.

Pas pranimit të informacioneve në lidhje me pranimin e kandidatit nga ana e Ministrisë së Mbrojtjes së Kroacisë, kandidati është i detyruar t’i përmbushë pikat në vijim: 

· Të regjistrohet  si një përdorues i ri në faqen e internetit www.postani-student.hr,
· Gjatë procesit të regjistrimit, përdoruesi do të pranojë përmes mesazhit (SMS) mbiemrin e tij, fjalëkalimin, PIN dhe TAN, 
· Hyrje në të dhënat personale dhe informacionet e edukimit;
· Hyrje në notat e të gjitha lëndëve që ai/ajo ka pasur në shkollën e mesme; 
· Regjistrohu për programin e dëshiruar të studimit.

Regjistrimi: Kandidati i pranuar në Akademinë e  Ushtarake/Universiteti i Zagrebit i Republikës së Kroacisë duhet t’i dorëzojë këto dokumente sipas afateve të udhëzuara nga Ministria e Mbrojtjes:

· Dëshmi e shtetësisë sipas të cilave kandidati aplikon (kopje të pasaportës të certifikuar nga një noter publik);
· Dëshmi e përfundimit të shkollës së mesme - kopje të certifikatave shkollore për çdo vit të shkollës së mesme me përkthim të vërtetuar në gjuhën kroate;
· Kopje e lëshuar e diplomës shkollore me përkthim të vërtetuar në gjuhën kroate.
· certifikatën e lindjes 
· Kopjen e letërnjoftimit të vlefshëm personal,
· Një fotografi me ngjyra 4 x 6 cm,
· CV Europass në kroatisht (https://europa.eu/europass/hr),
· Formularët e plotësuar dhe të vërtetuar dhe vërtetimet e nivelit të aftësive fizike dhe mendore (formularët janë bashkangjitur);
· Certifikata e kontrollit të sigurisë së kryer / kriteret e sigurisë të përmbushura, 
· Dokumentet mund të sigurohen edhe si kopje të pa certifikuara brenda afateve të përcaktuara, por origjinalet ose kopjet e vërtetuara duhet të dorëzohen në momentin e pranimit.
· Dokumentacioni që nuk është i shkruar në gjuhën përkatëse dhe në alfabetin latin duhet të përkthehet në gjuhën kroate dhe të vërtetohet nga një përkthyes gjyqësor.



III). PROCEDURAT E APLIKIMIT DHE PËRZGJEDHJES PËR SHKOLLIM NË AKADEMINË USHTARAKE TË REPUBLIKËS SË MAQEDONISË VERIORE
 
Kandidati që aplikon për  shkollim në  Akademinë e  Ushtarake të Republikës së Maqedonisë Veriore duhet:
· Të jetë shtetas i Republikës së Kosovës;
· Të ketë zotësi të plotë për të vepruar;
· Të ketë diplomë të shkollës së mesme, duke përfshirë edhe përfundimin e suksesshëm të testit të maturës;
· Të ketë gjatësi trupore jo më pak se 165 cm për meshkuj dhe 160 cm për femra; 
· Të ketë aftësi të nevojshme shëndetësore dhe fizike për vendin e shërbimit;
· Të mos jenë të dënuar për vepra penale me vendim të formës së prerë;
· Të kenë figurë të pastër dhe të mos kenë probleme dëbimi nga shtetet tjera;
· Të mos jetë nën moshën 18 vjeq në kohën e fillimit të shkollimit;
· Të mos jetë më i vjetër se 22 vjeç në ditën e mbylljes së konkursit;
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun; (Në rast përzgjedhjeje, kandidatët janë të obliguar të bëjnë heqjen e tyre paraprakisht deri ne fillimin e shkollimit për kadet, në të kundërtën do të diskualifikohen); 
· Të mos këtë asnjë masë disiplinore në fuqi nga punëdhënësi;
· Sugjerohet që kadeti të ketë njohuri bazë të gjuhës serbo-kroate për përvetësim më të lehtë të gjuhës maqedonase gjatë shkollimit në Akademinë Ushtarake. 
· Gjuha angleze ( e deshirueshme)

Testet që aplikohen në procesin e përzgjedhjes së kandidatëve për shkollim në Akademinë e  Ushtarake të Republikës së Maqedonisë Veriore:
· Intervista fillestare në gjuhën serbo-kroate;
· Testi me shkrim i njohurive në gjuhën serbo-kroate; 
· Testi fizik; 
· Testi i inteligjencies;
· Testi i njohurive të përgjithshme:
· Intervista;
· Kontrolli mjekësor;  

Dokumentet e nevojshme për aplikim:
· Diploma e shkollës së mesme, (diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë);
· Ekstrakti i lindjes (jo më të vjetër së gjashtë (6) muaj);
· Certifikata nga gjykata që nuk është i dënuar dhe që nuk është nën hetime,
· Vërtetimi nga Policia e Kosovës për të kaluarën e tyre penale  (dokumenti te jete i nxjerrur brenda afatit të konkursit); 
· Kopje të letërnjoftimit apo pasaportës;
· Foto portret 4x4 për aplikim ( elektronike); 
· Dëshmi për kualifikime tjera (nëse posedon).
· Dokumenti i zotësisë së veprimit. 

Shënim: Kalimi me sukses i testit paraprak është kusht për të drejtën e testimit në fazën vijuese.

E drejta në ankesë
· Të drejtën e ankesës e ka çdo kandidatë pas marrjes së rezultateve të çdo faze të testimit përkatës. E drejta për ankesë aplikohet për të gjitha llojet e testimit ku është përgjegjës FSK-ja dhe nuk aplikohet për llojet dhe fazat e testimit të vendosura nga akademitë e vendeve pritëse.
· Rezultatet publikohet në ueb-faqen e Ministrisë së Mbrojtjes dhe FSK dhe kandidatet e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

V). KUSHTET TJERA: 
· Për t’u marrë në konsideratë gjatë aplikimit, diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë.
· Përzgjedhja për kadetë është e kushtëzuar me kalimin e suksesshëm të procesit të verifikimit të pastërtisë së figurës. Mos kalimi me sukses i pastërtisë së figurës paraqet shkak për ndërprerjen e kontratës së shkollimit në çdo kohë.
· Kandidatët e përzgjedhur për kadetë, do të nënshkruajnë kontratën e shkollimit me  FSK-në, me të cilën përcaktohen obligimet që ata do të marrin si kadetë të FSK-së, si mbajtja e standardeve të larta të shkollimit akademik, gjendjes fizike, sjelljes dhe disiplinës etj. Mospërmbushja e obligimeve të parapara me kontratë në cilido vit të shkollimit do të rezultojë me humbjen e statusit të kadetit. 
· Pjesëtarët e FSK-së, në rast të përzgjedhjes për kadetë të FSK-së, nënshkruajnë kontratën e shkollimit për kadetë dhe marrin statusin e kadetit, duke përfshirë edhe pagën e kadetit.


Afati i konkurrimit;
· Konkursi i rekrutimit për kadetë do të jetë i hapur prej 02.05.2023 deri më 15.05.2023

Si të aplikoni; 
Aplikimi është online  në adresën https://rekrutimi.fsk-rks.org/Apply  si dhe  njoftimi për shpalljen e konkursit mund të gjendet edhe në web faqen e MM-së, https://mod.rks-gov.net . Kandidatët plotësojnë formularin e aplikimit online https://rekrutimi.fsk-rks.org/Apply dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 555584 2044 dhe 038- 555584 2045 nga ora 09:00 deri 15:00.

Ministria e Mbrojtjes u shërben të gjithë qytetarëve të Kosovës dhe mirëpret aplikacione të femrave dhe meshkujve për kadetë të FSK-së, pa dallim nga përkatësia e tyre etnike.

